Melinda Bam praat trouplanne én 'n nuwe droom | SARIE
Melinda en haar verloofde se romantiese vakansiefoto's
"Ek is baie meer hands on hiermee as wat mense dink. Ek wil graag die vreugde ervaar om my troue self te beplan. Ek wil nie hê iemand moet ons spesiale dag hijack nie!"
"Ons wil graag ons groot dag met ons vriende en familie deel," sê sy oor die troue wat na verwagting op 8 November gaan plaasvind. Vir Melinda, wat ook 'n besigheidsvrou is, is die lewe besig – buiten die troureëlings is sy baie betrokke by vanjaar se Mej. SA-kompetisie én sy moet insetsels vir Pasella opneem.
Melinda saam met voormalige Mej. SA, Suzette van der Merwe. Hulle speel albei 'n groot rol in vanjaar se Mej. SA-kompetisie. FOTO: Twitter
"Toe ek 'n jong meisie was, het ek nooit gedink ek sal op 'n verhoog voor so baie mense óf op TV kan praat nie," sê die voormalige Mej. SA, Melinda Bam.
"Ek het besef ek is goed daarmee om 'n TV-onderhoud ontspanne te maak en dis toe dat dit vir my 'n nuwe droom geword het," vertel sy.
"Ek dink nie my pêlle en familie is gewoond daaraan dat ek die een is wat die vrae vra nie. Gewoonlik blabber ek mos maar, so ek gaan hulle nooi om dié episode saam met my te kyk," gesels die beeldskone ster. In dié eerste insetsel kuier sy saam met die nuwe fliek Pad na jou hart se Ivan Botha en Donnalee Roberts.
FOTO'S: Die Kaapstadse première van Pad na jou hart
"Ons het soveel pret op die stel gehad. Ek en Donnalee het die hele dag vir mekaar gelag – ons het selfs 'n kettie-kompetisie gehou, maar toe skiet die klippie in Donnalee se gesig," deel sy.
Melinda saam met Liza Brönner en Ricus Nel se honde. FOTO: Twitter
Sy het ook al 'n insetsel saam met Manie Jackson geskiet. FOTO: Twitter
"Ek sien uit na die paadjie wat ek saam met Pasella gaan stap en ek voel bevoorreg om deel te word van die program," sê sy. Sover is dit vir Melinda, wat reeds drie ander insetsels geskiet het, lekker om onderhoude te voer.
"Ek geniet dit om myself in die gehoor se skoene te plaas en te dink wat die publiek oor byvoorbeeld Ivan of Donnalee wil weet," sê Melinda. Dié insetsel was sover een van haar groot hoogtepunte.
"Die grootste hoogtepunt is eintlik op die oomblik nog vir my die vooruitsig van als wat vir my voorlê by Pasella."